 Mamlaka ya Maendeleo ya Biashara nchini TanTrade imepanga siku maalumu ya kunadi zao la korosho na mazao mengine ya kimkakati.Mazao mengine yatakayonadiwa ni pamoja na kahawa, chai, na pamba.Waziri wa Viwanda na Biashara Innocent Bashungwa ameyasema hayo leo alipozungumza na waandishi wa habari jijini Dar es Salaam.Waziri Bashungwa amesema, kazi ya kunadi mazao hayo itafanyika Julai 7, ikiwa ni sehemu ya Maonyesho ya 43 ya Kimataifa ya Biashara (Sabasaba) yanayoendelea jijini Dar es Salaam.“Tumeamua kufanya hivi ili kuongeza uelewa na masuala ya zao la korosho na mazao haya mengine ya kimkakati kwa wananchi, kwani kumekuwa na upotoshoji mkubwa juu yake,” amesema Bashungwa.Makamu wa Rais Samia Suluhu Hassan kesho anatarajiwa kufungua rasmi maonyesho hayo kwenye viwanja vya Sabasaba jijini Dar es Salaam.